62022TJ0410_INF
Unionin yleisen tuomioistuimen tuomio (laajennettu kahdeksas jaosto) 17.7.2024 –Crédit agricole ym. v. SRB (Vuoden 2022 ennakolliset vakausmaksut)
(Asia T‑410/22) (
1
)
Talous- ja rahaliitto – Pankkiunioni – Luottolaitosten ja tiettyjen sijoituspalveluyritysten yhteinen kriisinratkaisumekanismi (SRM) – Yhteinen kriisinratkaisurahasto – Maksukauden 2022 ennakollisten vakausmaksujen laskemista koskeva kriisinratkaisuneuvoston päätös – Asetuksen (EU) N:o 806/2014 70 artiklan 2 kohta – Oikeudellinen virhe – Tuomion ajallisten vaikutusten rajoittaminen
1.
Talous- ja rahapolitiikka – Talouspolitiikka – Yhteinen kriisinratkaisumekanismi luottolaitoksia ja tiettyjä sijoituspalveluyrityksiä varten – Yhteiseen kriisinratkaisurahastoon suoritettavat ennakolliset vakausmaksut – Yhteiseen kriisinratkaisurahastoon suoritettavien yksilöllisten vakausmaksujen kokonaismäärälle asetettu vuosittainen yläraja, joka on 12,5 prosenttia lopullisesta tavoitetasosta – Soveltamisala – Soveltaminen alkuvaiheen aikana
(Euroopan parlamentin ja neuvoston asetuksen N:o 806/2014 70 artiklan 2 kohdan ensimmäinen ja neljäs alakohta)
(ks. 29 ja 37 kohta)
2.
Talous- ja rahapolitiikka – Talouspolitiikka – Yhteinen kriisinratkaisumekanismi luottolaitoksia ja tiettyjä sijoituspalveluyrityksiä varten – Yhteiseen kriisinratkaisurahastoon suoritettavat ennakolliset vakausmaksut – Yhteiseen kriisinratkaisurahastoon suoritettavien yksilöllisten vakausmaksujen kokonaismäärälle asetettu vuosittainen yläraja, joka on 12,5 prosenttia lopullisesta tavoitetasosta – Laajuus – Yhteinen kriisinratkaisuneuvosto (SRB) ei saa ylittää tätä ylärajaa – Arviointiperusteet – Lopullista tavoitetasoa koskeva dynaaminen lähestymistapa
(Euroopan parlamentin ja neuvoston asetuksen N:o 806/2014 69 artiklan 1 kohta ja 70 artiklan 2 kohdan ensimmäinen ja neljäs alakohta)
(ks. 41 ja 45–48 kohta)
Tuomiolauselma
1)
Yhteiseen kriisinratkaisurahastoon vuodelta 2022 suoritettavien ennakollisten vakausmaksujen laskennasta 11.4.2022 tehty yhteisen kriisinratkaisuneuvoston (SRB) päätös SRB/ES/2022/18 kumotaan Crédit agricole SA:ta sekä muita kantajia, joiden nimet luetellaan tuomion liitteessä, koskevilta osin.
2)
Päätöksen SRB/ES/2022/18, siltä osin kuin se koskee Crédit agricole SA:ta sekä muita kantajia, joiden nimet luetellaan tuomion liitteessä, vaikutukset pysytetään voimassa, kunnes kriisinratkaisuneuvosto on kohtuullisessa ajassa, joka ei saa ylittää kuutta kuukautta ajankohdasta, jona tästä tuomiosta tulee lainvoimainen, toteuttanut tämän tuomion täytäntöönpanon edellyttämät toimenpiteet.
3)
Kriisinratkaisuneuvosto vastaa omista oikeudenkäyntikuluistaan, ja se velvoitetaan korvaamaan Crédit agricole SA:lle sekä muille kantajille, joiden nimet luetellaan tuomion liitteessä, aiheutuneet oikeudenkäyntikulut.
4)
Euroopan parlamentti ja Euroopan unionin neuvosto vastaavat omista oikeudenkäyntikuluistaan.
(
1
)	EUVL C 311, 16.8.2022.